**Ministru kabineta noteikumu projekta “Grozījumi Ministru kabineta 2019. gada 26. februāra noteikumos Nr. 96 “Liellopu, cūku, aitu, kazu un zirgu vaislinieku un to vaislas materiāla sertifikācijas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2019. gada 26. februāra noteikumos Nr. 96 “Liellopu, cūku, aitu, kazu un zirgu vaislinieku un to vaislas materiāla sertifikācijas kārtība”” (turpmāk – noteikumu projekts) mērķis ir precizēt atsevišķus nosacījumus kārtībai, kādā sertificē liellopu, cūku, aitu, kazu un zirgu vaisliniekus un to vaislas materiālu. Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz Dzīvnieku audzēšanas un ciltsdarba likuma 8. panta ceturtās daļas 4. punktu.Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2019. gada 26. februāra noteikumos Nr. 96 “Liellopu, cūku, aitu, kazu un zirgu vaislinieku un to vaislas materiāla sertifikācijas kārtība” (turpmāk – noteikumi Nr. 96) ir noteikta kārtība, kādā sertificē tīršķirnes liellopu, cūku, tostarp krustojuma cūku, aitu, kazu, zirgu vaisliniekus (turpmāk – vaislinieki) un to spermu, olšūnas un embrijus (turpmāk – vaislas materiāls) izmantošanai vaislā. Noteikumos Nr. 96 jāizdara grozījumi, lai precizētu tiesisko regulējumu.Noteikumu projekta 1. punktā precizēts noteikumu Nr. 96 2.1. apakšpunkts, nosacījumu par sertificējamā vaislinieka atbilstību programmā noteiktajiem ģenētiskās kvalitātes rādītājiem aizstājot ar nosacījumu par vaislinieka un vaislas materiāla atbilstību audzēšanas programmā noteiktiem kritērijiem, kas var būt vairāki, ne tikai ģenētiskā kvalitāte. Biedrības un organizācijas savās audzēšanas programmās atbilstoši izvirzītajiem programmas mērķiem un uzdevumiem vasliniekiem un vaislas materiālam, ko, īstenojot programmu, paredzēts izmantot pēcnācēju iegūšanai, var noteikt virkni atbilstības kritēriju. Katrai dzīvnieku sugai un šķirnei tie var būt dažādi un ir katras audzēšanas biedrības un organizācijas ekspertu kompetencē.Noteikumu projekta 2. punktā precizēts noteikumu Nr. 96 2.4. apakšpunkts, to papildinot ar nosacījumu, ka vaislinieku un tā vaislas materiālu vaislai sertificē biedrība vai organizācija, ja biedrības vai organizācijas rīcībā ir vaislinieka un vaislas materiāla zootehniskajā sertifikātā norādāmie dati. Tādējādi, kad biedrībā vai organizācijā tiek iesniegts iesniegums vaislinieka vai vaislas materiāla sertificēšanai, kas iegūts, īstenojot šīs pašas biedrības vai organizācijas audzēšanas programmu, nav nepieciešams pieprasīt zootehnisko sertifikātu vai citus pavaddokumentus, kas satur zootehniskajā sertifikātā norādāmos datus, jo visi šie dati ir biedrības vai organizācijas rīcībā. Iesniegumam papildu dokumenti jāpievieno tikai noteikumu projekta 4. punktā (tas precizē noteikumu Nr. 96 7. punktu) noteiktajos gadījumos.Noteikumu projekta 2. punktā noteikumu Nr. 96 2.5. un 2.6. apakšpunkts tiek papildināts ar nosacījumu, ka liellopu, zirgu un aitu vaisliniekiem DNS ģenētiskās kvalitātes pārbaudes dati ir iekļauti valsts informācijas sistēmā “Lauksaimniecības datu centra informācijas sistēma”.Noteikumu projekta 3. punktā tiek svītrots noteikumu Nr. 96 2.7. apakšpunkts, kurā noteikts, ka sertificēt drīkst vaislinieku vai vaislas materiālu, ja tam ir izsniegts dokuments, kas apliecina dzīvnieku infekcijas slimību valsts uzraudzības plānā noteikto obligāto pasākumu izpildi attiecībā uz vaislinieku vai vaislas materiālu, vai arī veterinārais (veselības) sertifikāts, ja vaislinieks vai vaislas materiāls iepirkts citā valstī. Dzīvnieku infekcijas slimību valsts uzraudzības plāns ir izstrādāts un tiek īstenots saskaņā ar Veterinārmedicīnas likumu, attiecīgajiem Ministru kabineta noteikumiem un Eiropas Savienības tiesību aktiem, un tā izpildi kontrolē Pārtikas un veterinārais dienests (turpmāk – PVD). Arī vaislinieku vai vaislas materiāla importa gadījumos PVD Robežkontroles departaments veic gan kravas, gan pavaddokumentu kontroli, lai līdz ar importa darījumu nepieļautu dzīvnieku infekcijas slimību izplatību. Tādējādi biedrībai vai organizācijai nav nepieciešami atkārtoti uzraudzības pasākumi.Ar noteikumu projekta 4. punktu tiek redakcionāli mainīts noteikumu Nr. 96 7. un 8. punkts, lai precizētu iekšējās atsauces un saīsinātā termina “valsts informācijas sistēma "Lauksaimniecības datu centra informācijas sistēma”” turpmāko lietojumu “Lauksaimniecības datu centra datubāze”.Noteikumu projektā tiek papildināts noteikumu Nr. 96 11. punkts ar norādi, no kura brīža tiek anulēts sertifikāts. Lēmumu par sertifikāta anulēšanu biedrība vai organizācija pieņem atbilstoši audzēšanas programmā noteiktajam.Ieviešot noteikumu projektu, tiks samazināts liellopu, cūku, aitu, kazu un zirgu vaislinieku un to vaislas materiāla sertifikācijai iesniedzamo dokumentu skaits, kā arī nodrošināta skaidrāka izpratne par vaislinieka un vaislas materiāla izmantošanas sertifikātu darbības apturēšanu to anulējot. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 10 šķirnes lauksaimniecības dzīvnieku audzētāju biedrības un organizācijas, kas darbojas liellopu, cūku, aitu, kazu un zirgu ciltsdarba jomā, un tās saimniecības, kas īstenos audzēšanas programmas. Precīzs personu skaits nav zināms, jo šāda informācija netiek apkopota. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sagatavojot un publicējot paziņojumu par sabiedrības līdzdalību un dodot iespēju rakstiski sniegt viedokli par noteikumu projektu tā izstrādes stadijā.Tika rīkota sanāksme ar šķirnes lauksaimniecības dzīvnieku audzētāju biedrību un organizāciju pārstāvju dalību, un noteikumu projekts tika elektroniski saskaņots ar minētajām biedrībām. |
| 2. | Sabiedrības līdzdalība projekta izstrādē | 03.03.2021. notika sanāksme ar šķirnes lauksaimniecības dzīvnieku audzētāju biedrību un organizāciju pārstāvju dalību, un noteikumu projekts tika elektroniski saskaņots ar minētajām biedrībām un organizācijām. Noteikumu projekts no 2021. gada 23. marta līdz 6. aprīlim tika ievietots Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Ministru kabineta tīmekļvietnē www.mk.gov.lv, dodot iespēju sabiedrības pārstāvjiem sniegt viedokļus par noteikumu projektu. |
| 3. | Sabiedrības līdzdalības rezultāti | Izteiktie iebildumi un priekšlikumi ir izvērtēti un ņemti vērā. Šķirnes lauksaimniecības dzīvnieku audzētāju biedrības un organizācijas atbalsta noteikumu projekta tālāku virzību. Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi.Sadarbības partneri – biedrības “Lauksaimnieku organizāciju sadarbības padome” un “Zemnieku Saeima” – par noteikumu projektu nesniedza ne priekšlikumus, ne iebildumus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus.  |
| 3. | Cita informācija | Nav. |

Zemkopības ministrs  K. Gerhards

Želtkovska 67027039

anna.zeltkovska@zm.gov.lv